ຄວາມເຄັ່ງຕຶງຢູ່ທ່າເຮືອ ພີເຣອັສ ຂອງ ກຣີສ ໄດ້ເພີ່ມຂຶ້ນ ພ້ອມກັບຜົນປະໂຫຍດຂອງ ຈີນ
ໃນຂະນະທີ່ກຳມະກອນທ່າເຮືອບາງຄົນເປັນຫ່ວງ ກ່ຽວກັບ ຄ່າແຮງ ແລະ ສະພາບການເຮັດວຽກນັ້ນ, ຄົນອື່ນໆຢູ່ທ່າເຮືອ ແມ່ນໄດ້ອາໄສທຸລະກິດ ທີ່ເຈົ້າຂອງຄົນ ຈີນ ຂອງເຂົາເຈົ້າຈະນຳມາ. 
ການຂະຫຍາຍຂອບເຂດອິດທິພົນ ແລະ ເສດຖະກິດຂອງ ຈີນ ໃນ ຢູໂຣບ ໄດ້ພົບກັບການຍົກຍ້ອງ ແລະ ການຕິຕຽນໃນທ່າເຮືອ ພີເຣອັສ ຂອງ ກຣີສ ນັກຂ່າວວີໂອເອປະຈຳນະຄອນຫຼວງ ເອເທັນ ລໍເຣັ້ນ ລັອກລິນ (Laurent Laughlin) ມີລາຍງານ, ເຊິ່ງ ພຸດທະສອນ ຈະນຳລາຍລະອຽດມາສະ ເໜີທ່ານໃນອັນດັບຕໍ່ໄປ ນັບຕັ້ງແຕ່ບໍລິສັດຂົນສົ່ງ ຄອສໂຄ (Cosco) ຂອງ ຈີນ ເຂົ້າຄວບຄຸມການບໍລິຫານທ່າເຮືອ ພີເຣອັສ, ເຊິ່ງແມ່ນທ່າເຮືອທີ່ໃຫຍ່ທີ່ ສຸດຂອງ ກຣີສ ນັ້ນ, ຂະໜາດນໍ້າໜັກທີ່ຖືກຮັບມືໂດຍສະຖານທີ່ເກັບຕູ້ສິນຄ້າແມ່ນໄດ້ເພີ່ມຂຶ້ນເຖິງ 5 ເທົ່າ ແລະ ໄດ້ມີການສ້າງວຽກເຮັດງານທຳ ແຕ່ກຳມະກອນບາງຄົນເວົ້າວ່າເຂົາເຈົ້າບໍ່ເຫັນຜົນປະໂຫຍດ ເຈົ້າຂອງກຳປັ່ນຊາວ ກຣີສ ທ່ານ ນິໂຄລາສ ເວີນິຄອສ ແມ່ນນຶ່ງໃນຜູ້ທີ່ມີຄວາມດີໃຈ ລາວເວົ້າວ່າສິ່ງທີ່ກຳລັງເກີດຂຶ້ນຢູ່ທີ່ນີ້ ແມ່ນດີສຳລັບທຸລະກິດ ທ່ານ ນິໂຄລາສ ເວີນິຄອສ ກ່າວວ່າ “ການລົງທຶນທີ່ໄດ້ເຮັດໂດຍບໍລິສັດ ຄອສໂຄ ຂອງ ຈີນ ໃນບໍລິ ສັດທີ່ບໍລິຫານທ່າເຮືອ ພີເຣອັສ ແມ່ນເປັນແງ່ບວກຫຼາຍສຳລັບ ກຣີສ ” ແຕ່ທ່ານ ຄອນສແຕນຕີນອສ ສປາຍໂຣປູລອສ, ຮອງປະທານຂອງສະຫະພັນຢູ່ທ່າເຮືອໄດ້ກ່າວວ່າ ການລົງທຶນໃໝ່ສ່ວນຫຼາຍແມ່ນໄດ້ເຂົ້າໄປໃນພາກສ່ວນຕູ້ສິນຄ້າ, ເຮັດໃຫ້ພາກສ່ວນສ້ອມແປງກຳປັ່ນ, ບ່ອນທີ່ລາວເຮັດວຽກນັ້ນ, ຖືກປະຖິ້ມໄວ້ຢູ່ທາງຫຼັງ ໃນຄວາມອຶດອັດໃຈທັງຫຼາຍຂອງລາວນັ້ນ, ໃນພະແນກຂອງລາວນັ້ນ, ຜູ້ຊາຍ 200 ຄົນ ຕ້ອງໄດ້ປັນກັນໃຊ້ຫ້ອງນໍ້າຫ້ອງດຽວນຳກັນ ທ່ານ ຄອນສແຕນຕີນອສ ສປາຍໂຣປູລອສ, ຈາກສະມາຄົມພະນັກງານການຊ່າງ ພີເຣອັສ ໄດ້ກ່າວວ່າ “ຄືວ່າ, ພວກຜູ້ຊາຍທຸກຄົນທີ່ເຮັດວຽກໃນກຳປັ່ນເປັນລູກເຮືອ ແລະ ຊ່າງສ້ອມແປງເຮືອ, ເຂົາເຈົ້າທຸກຄົນຕ້ອງໄດ້ໃຊ້ຫ້ອງນໍ້າແຫ່ງນີ້ ແລະ ລ້າງມືຂອງເຂົາເຈົ້າໃນປີທີ່ມີ COVID ” ບໍລິສັດຂົນສົ່ງ ຄອສໂຄ ຂອງ ຈີນ ເປັນເຈົ້າຂອງທ່າເຮືອດັ່ງກ່າວ 67 ເປີເຊັນ ໃນປີ 2016, ເອກອັກຄະລັດຖະທູດ ຈີນ ປະຈຳ ກຣີສ ໄດ້ກ່າວວ່າ ທ່າເຮືອ ພີເຣອັສ ແມ່ນ “ຈຸດເຊື່ອມຕໍ່ທີ່ສຳຄັນຂອງໂຄງການນຶ່ງແລວທາງນຶ່ງເສັ້ນທາງ ທ່ານຍັງໄດ້ເວົ້າ ກ່ຽວກັບ ຄວາມເປັນໄປໄດ້ຂອງ ກຣີສ ທີ່ຈະກາຍເປັນສູນກາງການຂົນສົ່ງ ໃນພາກສ່ວນນີ້ຂອງທະເລເມດີເທີເຣນຽນ ພາຍໃຕ້ສັນຍາ ທີ່ຖືກເຊັນໃນປີນັ້ນ, ຄອສໂຄ ມີຄຳໝັ້ນສັນຍາທີ່ຈະຊື້ 51 ເປີ ເຊັນຂອງຮຸ້ນໃນທ່າ ເຮືອດັ່ງກ່າວໃນທັນທີ ແລະ ອີກ 16 ເປີເຊັນຫຼັງຈາກ 5 ປີ ເຂົາເຈົ້າຍັງໄດ້ສັນຍາທີ່ຈະລົງທຶນ 294 ລ້ານຢູໂຣໃນທ່າເຮືອນັ້ນ ແຕ່ຄຳສັນ ຍາດັ່ງກ່າວແມ່ນບໍ່ໄດ້ຖືກບັນລຸພາຍໃນໄລຍະ 5 ປີ, ກ່າວໂດຍທ່ານ ວາຊີລິສ ຄານາກາຄິສ, ປະທານສະຫະພັນອູ່ສ້ອມແປງເຮືອ ທ່ານ ວາສຊີລິສ ຄານາກາຄິສ, ຈາກສະຫະພັນສ້າງກຳປັ່ນ ແລະ ສ້ອມແປງກຳປັ່ນກ່າວວ່າ “ແທນທີ່ຈະກຳນົດໂທດ, ພວກເຮົາໄດ້ມອບໃຫ້ເຂົາເຈົ້າຕື່ມອີກ 16 ເປີເຊັນ ແລະ ຕໍ່ເວລາ 5 ປີສຳລັບການປະຕິບັດການ ນີ້ແມ່ນຄວາມຫາຍະນະເພາະວ່າຖ້າສະຖານທີ່ນີ້ເປັນແນວນີ້ອີກ 10 ປີ, ພວກເຮົາກໍຈະບໍ່ມີໃຜຢູ່ທີ່ນີ້ອີກ ທ່ານ ເດເຣັກ ຊິສເຊີ, ຜູ້ຊ່ຽວຊານ ກ່ຽວກັບ ເສດຖະກິດ ຈີນ ຂອງສະຖາບັນວິສາຫະກິດ ອາເມຣິກັນ ກ່າວວ່າ “ນັ້ນແມ່ນບັນຫານຶ່ງກັບການກາຍມາເພິ່ງພາອາ ໄສ ຈີນ ຂ້າພະເຈົ້າຄິດວ່າ ຈີນ ໄດ້ຊ່ວຍເຫຼືອ ກຣີສ ໃນການປັບປຸງທ່າເຮືອ ພີເຣອັສ ແຕ່ຖ້າເຈົ້າບໍ່ພໍໃຈກັບການມີໜ້າຂອງ ຈີນ ສຳລັບເຫດຜົນຫຍັງກໍຕາມ, ເຈົ້າແມ່ນເຮັດຫຍັງບໍ່ໄດ້ແລ້ວຕອນນີ້, ເພາະວ່າມັນຈະບໍ່ມີໃຜທີ່ຈະມາ ແລະ ເຂົ້າຄວບຄຸມທ່າເຮືອນັ້ນຕໍ່ ແລະ ປະຕິບັດມັນຄືວິທີທີ່ ຈີນ ເຮັດ ບໍ່ມີໃຜ ” ບໍລິສັດ ຄອສໂຄ ບໍ່ໄດ້ຕອບຕໍ່ການຂໍຄຳເຫັນຂອງ ວີໂອເອ ທ່ານ ເວີນີຄອສ, ຜູ້ທີ່ຍັງໄດ້ເປັນປະທານຂອງສະພາການຄ້າສາກົນ ກ່າວວ່າ ການມີໜ້າຂອງ ຈີນ ໄດ້ເປັນຜົນປະໂຫຍດສຳລັບປະເທດນີ້, ໂດຍສະເພາະເມື່ອພິຈາລະນາເຖິງການປາກົດຕົວອອກມາເມື່ອບໍ່ດົນມານີ້ຂອງ ກຣີສ ຈາກວິກິດການດ້ານການເງິນດົນສິບປີ ທ່ານ ນິໂຄລາສ ເວີນິຄອສ ເຈົ້າຂອງກຳປັ່ນກ່າວວ່າ “ພີເຣອັສ ແມ່ນທ່າເຮືອທີ່ເຕີບໂຕໄວທີ່ສຸດໃນໂລກ ກຳປັ່ນບັນທຸກໄດ້ມາຢຸດແວ່ທີ່ ພີເຣອັສ ຫຼາຍ ແລະ ຫຼາຍກວ່າເກົ່າ ” ປະທານການປົກຄອງທ່າເຮືອ ປາຣີອຸສ ທ່ານ ຢູ ເຊັງ ກາງ ກ່າວວ່າວຽກງານຫຼາຍພັນຕຳແໜ່ງຈະຖືກສ້າງຂຶ້ນເພື່ອສະໜັບສະໜູນທ່າເຮືອດັ່ງກ່າວ ແລະ ຊຸມຊົນຢູ່ອ້ອມມັນ ແຕ່ທ່ານ ຄານາກາຄິສ ໄດ້ມີຄວາມສົງໄສ ກ່ຽວກັບ ຄຸນນະພາບຂອງວຽກງານຢູ່ທ່າເຮືອນັ້ນ ທ່ານ ວາສຊີລິສ ຄານາກາຄິສ ກ່າວວ່າ “ຕຳແໜ່ງຊົ່ວຄາວ ແລະ ຄ່າຈ້າງຕໍ່າແມ່ນໄດ້ຖືກສ້າງຂຶ້ນ ” ໃນຂະນະທີ່ກຳມະກອນທ່າເຮືອບາງຄົນເປັນຫ່ວງ ກ່ຽວກັບ ຄ່າແຮງ ແລະ ສະພາບການເຮັດວຽກນັ້ນ, ຄົນອື່ນໆຢູ່ທ່າເຮືອແມ່ນໄດ້ອາໄສທຸລະກິດທີ່ເຈົ້າຂອງຄົນ ຈີນ ຂອງເຂົາເຈົ້າຈະນຳມາ